Saku Koivu

| Saku Koivu |
| --- | --- |
 Koivu vuonna 2019.
Henkilötiedot
Syntynyt: 23. marraskuuta 1974 (ikä 50) Turku, Suomi
Kansalaisuus:   Suomi
Jääkiekkoilija
Lempinimi:  Captain K, Saks
Pelipaikka:  keskushyökkääjä
Maila:  vasen
Pituus:  178 cm
Paino:  82 kg
Pelinumero:  11
Pelaajaura
Pääsarjaura:  1992–2014
Seurat:  TPS (SML) Montreal Canadiens (NHL) Anaheim Ducks (NHL)
NHL-varaus:  21. varaus, 1993 Montreal Canadiens
  [ Muokkaa Wikidatassa ]   
| Mitalit | Mitalit | Mitalit |  |
| --- | --- | --- | --- |
|  Koivu vuoden 2008 MM-kilpailuissa. |  Koivu vuoden 2008 MM-kilpailuissa. |  Koivu vuoden 2008 MM-kilpailuissa. |  |
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Torino 2006 | jääkiekko |  |
|  Pronssia | Lillehammer 1994 | jääkiekko |  |
|  Pronssia | Nagano 1998 | jääkiekko |  |
|  Pronssia | Vancouver 2010 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 1995 | jääkiekko |  |
|  Hopeaa | Italia 1994 | jääkiekko |  |
|  Hopeaa | Norja 1999 | jääkiekko |  |
|  Pronssia | Kanada 2008 | jääkiekko |  |
| Maailmancup  | Maailmancup  | Maailmancup  |  |
|  Hopeaa | 2004 | jääkiekko |  |
| SM-kilpailut  | SM-kilpailut  | SM-kilpailut  |  |
|  Kultaa | 1993 | jääkiekko |  |
|  Kultaa | 1995 | jääkiekko |  |
|  Hopeaa | 1994 | jääkiekko |  |
Saku Antero Koivu (s. 23. marraskuuta 1974 Turku) on suomalainen uransa päättänyt jääkiekkoilija. Koivu oli pelipaikaltaan keskushyökkääjä. Mittavan uran luonut Koivu pelasi NHL:ssä yli 1 100 runkosarjaottelua. Pelaajauransa ohella Koivu toimi myös Kansainvälisen olympiakomitean urheilijajäsenenä vuosina 2006–2014.
Koivun ammattilaisura käynnistyi Turun Palloseurassa, jossa hän voitti 1990-luvun alkupuoliskolla kaksi Suomen mestaruutta saavuttaen myös lukuisia henkilökohtaisia pelaajapalkintoja. Montreal Canadiens varasi Koivun NHL:ään vuoden 1993 varaustilaisuudessa numerolla 21, ja Koivu siirtyi NHL:ään voitettuaan jääkiekon maailmanmestaruuden vuoden 1995 keväällä. Montrealissa Koivusta tuli hyvin pian seuran kannattajien suosikki, ja hänet valittiin vuonna 1999 seuran kapteeniksi ensimmäisenä eurooppalaisena jääkiekkoilijana kautta aikain. Koivu toimi Canadiensin kapteenina aina kevääseen 2009 asti, jolloin hän siirtyi Anaheim Ducksiin. Hän edusti Anaheimia kevääseen 2014, minkä jälkeen hän päätti uransa saman vuoden syyskuussa.
Koivun pelaajauraa varjostivat lukuisat loukkaantumiset ja sairaudet, ja hän pelasi urallaan NHL:ssä täyden 82 ottelun mittaisen runkosarjan vain kahdesti. Hän joutui jättämään yli 260 NHL-ottelua väliin loukkaantumisten vuoksi, ja hänen uransa uhkasi päättyä ennenaikaisesti vuonna 2001 havaittuun imusolmukesyöpä non-Hodgkinin lymfoomaan ja vuonna 2006 silmävammaan, jonka vuoksi hänen silmäänsä pääsi vuotamaan vaarallisesti verta. Voitettuaan taistelunsa syöpää vastaan Koivu palkittiin sisukkuutta, urheiluhenkeä ja omistautumista jääkiekolle osoittaneena pelaajana Bill Masterton Memorial Trophylla, ja vuonna 2007 hänet palkittiin King Clancy Trophylla humanitaarisesta työstään syövästä kärsivien avuksi.
Suomen jääkiekkomaajoukkueessa pelatessaan Koivu toimi lähes poikkeuksetta joukkueensa kapteenina. Hän saavutti maajoukkueurallaan yhden MM-kullan, kaksi -hopeaa ja yhden -pronssin. Olympialaisissa hän on saavuttanut yhden olympiahopean ja kolme -pronssia sekä vuoden 2004 maailmancupin toisen sijan. Torinon talviolympialaisissa vuonna 2006 Koivu valittiin olympialaisten tähdistökentälliseen, ja MM-kilpailuissa hän tuli valituksi tähdistökentälliseen kolme kertaa. Hänet palkittiin myös kahdesti MM-kilpailujen parhaana hyökkääjänä, ja hän myös voitti MM-kilpailujen pistepörssin vuonna 1999.lähde?